കുരുന്നുകളെ കുരുക്കാന് പുകയില ഉത്പന്നങ്ങള് ഒഴുകുന്നു കടത്തുകാര് കാണാമറയത്ത് ആലപ്പുഴ: സ്കൂള് തുറക്കലിന് മുന്നോടിയായി പൊലീസും എക്സൈസും മിന്നല് പരിശോധനകള് കര്ശനമാക്കുമ്ബോഴും നിരോധിത പുകയില ഉത്പന്നങ്ങളുടെ ഒഴുക്ക് തുടരുന്നു. കഴിഞ്ഞ ദിവസം ആലപ്പുഴ നഗരത്തില് നിന്ന് മൂന്നുലക്ഷം രൂപയുടെ നിരോധിത പുകയില ഉത്പന്നങ്ങളാണ് പൊലീസ് പിടിച്ചെടുത്തത്. തമിഴ്നാട് ഉള്പ്പെടെയുള്ള ഇതര സംസ്ഥാനങ്ങളില് നിന്നാണ് ലഹരി വസ്തുക്കള് എത്തിക്കുന്നത്. ലഹരി വേട്ടയില് പിടിക്കപ്പെടുന്നവരിലേറെയും യുവാക്കളും വിദ്യാത്ഥികളുമാണ്. ചെറിയ പൊതികളിലാക്കിയുള്ള കഞ്ചാവ് വില്പ്പനയും ജില്ലയില് സജീവമാണ്. പിടിക്കപ്പെടുന്നവര് നിയമത്തിന്റെ പഴുതിലൂടെ രക്ഷപെടുന്ന സ്ഥിതിവിശേഷവും ഇവിടെ നിലനില്ക്കുന്നു. ലക്ഷ്യം പുതിയ തലമുറ ചെറിയ പൊതികളിലാക്കിയാണ് സ്കൂള് പരിസരങ്ങളിലും മറ്റും കഞ്ചാവ് എത്തിക്കുന്നത്. കുട്ടികളെ വലയില് വീഴ്ത്തി ലഹരി ഉപയോഗിക്കാന് ശീലിപ്പിക്കുന്നതിനൊപ്പം ഇവരെ കാരിയര്മാരായും ഉപയോഗിക്കുന്നുണ്ട്. വിദ്യാര്ത്ഥികളിലെ ലഹരി ഉപയോഗം രക്ഷിതാക്കളും അദ്ധ്യാപകരും രഹസ്യമാക്കിവയ്ക്കുന്നതും ഇത്തരക്കാര്ക്ക് സഹായകമാകുന്നു. എത്തിക്കുന്നത് ട്രെയിന് മാര്ഗം ആലപ്പുഴ റെയില്വേ സ്റ്റേഷനിലെ പ്ളാറ്റ്ഫോമില് നിന്ന് പലതവണ ഉപേക്ഷിച്ച നിലയില് പാഴ്സല് കവറുകളില് നിന്ന് ലക്ഷക്കണക്കിന് രൂപയുടെ നിരോധിത പുകയില ഉത്പന്നങ്ങള് റെയില്വേ പൊലീസ് പിടികൂടിയിട്ടുണ്ട്. ട്രെയിന് മാര്ഗമാണ് ജില്ലയിലേക്ക് ലഹരി ഉത്പന്നങ്ങള് എത്തിക്കുന്നത്. അമൃത്സര്കൊച്ചുവേളി, ധന്ബാദ് എക്സ്പ്രസ് ട്രെയിനുകളെയാണ് ഇത്തരക്കാര് ആശ്രയിക്കുന്നത്. ഇവയുടെ ഉറവിടം കണ്ടെത്താന് അധികൃതര്ക്കും കഴിയുന്നില്ല. ആക്ഷനെടുത്ത് പൊലീസ് 1. ജില്ലാ പൊലീസ് ചീഫിന്റെയും നാര്ക്കോട്ടിക് വിഭാഗം ഡിവൈ.എസ്.പിയുടെയും നേതൃത്വത്തില് കേരള ആന്റി നാര്ക്കോട്ടിക് സ്പെഷ്യല് ആക്ഷന് ഫോഴ്സ് രൂപീകരിച്ചു 2. റെയ്ഡുകളില് 250 കേസുകള് രജിസ്റ്റര് ചെയ്തു 3. കേസിലെ മുഴുവന് പ്രതികളും അറസ്റ്റില് 4. ഇതിന് പുറമേ ജില്ലയിലെ എല്ലാ പൊലീസ് സ്റ്റേഷനുകളിലും സ്പെഷ്യല് സ്ക്വാഡ് 5. ജില്ലാ തലത്തില് നേതൃത്വം നല്കുന്നത് നാര്ക്കോട്ടിക് സെല് ഡിവൈ.എസ്.പി സ്കൂള് തുറക്കുന്നതിന് മുന്നോടിയായി നിരോധിത പുകയില ഉത്പന്നങ്ങളുടെ വില്പന തടയാന് പരിശോധന ശക്തമാക്കും. സ്കൂളുകളില് നിലവിലുള്ള ലഹരി വിരുദ്ധ ക്ളബുകളുടെ പ്രവര്ത്തനം കാര്യക്ഷമാക്കാന് ഓണ്ലൈന് യോഗം ചേരും. ഡെപ്യൂട്ടി കമ്മിഷണര്, എക്സൈസ്, ആലപ്പുഴ രഹസ്യ വിവരത്തിന്റെ അടിസ്ഥാനത്തില് ലഹരി വസ്തുക്കള് എത്തിക്കുന്നവരെയും മൊത്ത കച്ചവടക്കാരെയും കണ്ടെത്താന് നാര്ക്കോട്ടിക് സ്പെഷ്യല് ആക്ഷന് ഫോഴ്സ് റെയ്ഡ് ഊര്ജിതമാണ്. ജാഗ്രതയോടെയുള്ള പ്രവര്ത്തനങ്ങളാണ് നടന്നുവരുന്നത്. ഡിവൈ എസ്.പി, നാര്ക്കോട്ടിക് വിഭാഗം, ആലപ്പുഴ